Document ID: 32004R1486

KOMISJONI MÄÄRUS (EÜ) nr 1486/2004,
20. august 2004,
millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse) lisa (Farinheira de Estremoz e Borba, Domfront, Kiwi Latina, Valle del Belice ja Noix du Périgord)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artikli 6 lõikeid 3 ja 4;
ning arvestades järgmist:
(1)
Vastavalt määruse (EMÜ) nr 2081/92 artiklile 5 on Portugal esitanud komisjonile taotluse nimetuse “Farinheira de Estremoz e Borba” registreerimiseks geograafilise tähisena, Itaalia on esitanud komisjonile taotluse nimetuse “Kiwi Latina” registreerimiseks geograafilise tähisena ja taotluse nimetuse “Valle del Belice” registreerimiseks päritolunimetusena ning Prantsusmaa on esitanud komisjonile kaks taotlust nimetuste “Domfront” ja “Noix du Périgord” registreerimiseks päritolunimetusena.
(2)
Vastavalt kõnesoleva määruse artikli 6 lõikele 1 on leitud, et need taotlused vastavad selles määruses sätestatud nõuetele ja eelkõige sisaldavad kõiki artikli 4 kohaselt nõutud andmeid.
(3)
Komisjonile ei ole määruse (EMÜ) nr 2081/92 artikli 7 alusel esitatud ühtegi vastuväidet käesoleva määruse lisas esitatud nimetuste kohta pärast nende avaldamist Euroopa Liidu Teatajas. (2)
(4)
Järelikult väärivad need viis nimetust kaitstud päritolunimetuste ja geograafiliste tähiste registrisse kandmist ning kaitstud geograafiliste tähiste või kaitstud päritolunimetustena kaitse alla võtmist kogu ühenduses.
(5)
Käesoleva määruse lisaga täiendatakse komisjoni määruse (EÜ) nr 2400/96 (3) lisa,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas esitatud viis nimetust lisatakse määruse (EÜ) nr 2400/96 lisasse ning kantakse kaitstud geograafiliste tähiste (KGT) või kaitstud päritolunimetustena (KPN) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. august 2004

Labels: 3
18
17
6